|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie ponuky**v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj ***„zákon o VO“)***

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | **Miloš Ilenčík** |  |  |
| e-mail | milencik@konsolidacna.sk  | Tel: 0948 492 431 |

 |  |

1. **Predmet obstarania:**

Predmetom obstarania sú revízie a servis:

1. sekcionálnych garážových brán
2. interiérových navíjacích garážovýchbrán
3. automatických dvojkrídlových vstupných dverí
4. **Špecifikácia predmetu obstarania:**

Predmetom obstarania je výber externého subjektu na vykonanie zákonných revízií, pravidelného servisu, havarijného servisu a príslušných opráv a údržieb vyplývajúcich zo zákonných revízií a pravidelných servisov elektrických a mechanických zariadení budov, uvedených v špecifikácii predmetu obstarania, na obdobie 48 mesiacov.

**A) Sekcionálne brány**

* 1 ks vonkajšia sekcionálna posuvná brána typ SB, rok výroby 1994, šírka 5432 mm, výška 3975 mm, menovitá rýchlosť 0,7 m/sek., výrobca ELBA a.s. Kremnica, ovládanie manuálne
* 1 ks vonkajšia sekcionálna posuvná brána typ SB, rok výroby 1994, šírka 5432 mm, výška 3975 mm, menovitá rýchlosť 0,7 m/sek., výrobca ELBA a.s. Kremnica, ovládanie manuálne, elektricky miestne a elektricky diaľkové
* 1 ks vonkajšia sekcionálna posuvná brána typ SB, rok výroby 2015, šírka 5440 mm, výška 3580 mm, menovitá rýchlosť 0,3 m/sek., výrobca ELBA a.s. Kremnica, ovládanie manuálne, elektricky miestne a elektricky diaľkové

**Zákonná revízia:**

Na predmetných sekcionálnych bránach sa musia podľa vyhlášky 508/2009 Z. z. vykonávať okrem bežnej údržby a servisu aj zákonné revízie zdvíhacieho zariadenia. Na dvoch bránach s elektrickým pohonom sa musí vykonať i revízia elektrických zariadení brán. Rozsah zákonnej revízie určujú technické podmienky výrobcu ako i príslušné technické normy.

Výsledkom **revízie zdvíhacích zariadení** je „*Zápis o odbornej skúške zariadenia*“, ktorého súčasťou je záverečné rozhodnutie o ďalšom bezpečnom používaní skúšaného zariadenia a podpis s  pečiatkou osoby oprávnenej - revízny technik zdvíhacích zariadení.

Výsledkom **revízie elektrických súčastí** je „*Správa o pravidelnej odbornej prehliadke a skúške elektrického zariadenia*“, ktorého súčasťou je záverečné rozhodnutie o ďalšom bezpečnom používaní skúšaného zariadenia a podpis s pečiatkou osoby oprávnenej - revízny elektrotechnik špecialista.

Zákonné revízie požadujeme vykonať v nasledovných lehotách:

* ***revízie zdvíhacích zariadení*** *pre všetky brány* *(3 ks) - každé dva roky* XII/2019, XII/2021
* ***revízie elektrických súčastí*** *brán ovládaných elektricky (2ks) - každé dva roky* XII/2019, XII/2021

**Pravidelný servis, opravy a údržba:**

**Pravidelný servis** nie je zákonne nariadený, ale slúži k zabezpečeniu bezproblémového používania technického zariadenia. Lehoty servisu odporúčajú technické podmienky výrobcu, vek zariadení ako i početnosť používania predmetných brán. Tento servis pozostáva z premazania klzných a vodiacich častí a kontroly:

2 ks brány s elektrickým pohonom

* vizuálna prehliadka celej brány (viditeľné poškodenie),
* tuhosti ukotvenia nosných častí a rozoberateľných spojov,
* tuhosti poistných skrutiek a istenia klinom,
* tuhosti spojky torzných tyčí v strednej konzole,
* zvarov,
* nosných lán a ich uchytenia,
* tuhosti uchytenia nosného lanka na bezpečnostnej brzde,
* vyváženosti brán,
* vodiacich líšt, vodiacich koliesok, ich dotiahnutie, vyčistenie a premazanie,
* bezpečnostných spínačov (len u elektricky ovládaných 2 ks brán),
* blokovacích a bezpečnostných zariadení -fotobunky, bezpečnostné pružiny, bočné zámky, núdzové odblokovanie (len u elektricky ovládaných 2 ks brán) a príp. ich nastavenie,
* riadiacej elektroniky typu TS 970 (len u elektricky ovládaných 2 ks brán),
* stavu el. motora, prevodovky a silnoprúdových ako i elektronických prvkov (len u elektricky ovládaných 2 ks brán),
* chovania brány pri strate napätia,
* funkčnosti brzdy,
* technických dokladov (záznam z poslednej revízie - závady tam zistené, spôsob opravy...).

1 ks brána ovládaná ručným spôsobom

* vizuálna prehliadka celej brány (viditeľné poškodenie),
* tuhosti ukotvenia nosných častí a rozoberateľných spojov,
* tuhosti poistných skrutiek a istenia klinom,
* tuhosti spojky torzných tyčí v strednej konzole,
* zvarov,
* nosných lán a ich uchytenia,
* tuhosti uchytenia nosného lanka na bezpečnostnej brzde,
* vyváženosti brán,
* vodiacich líšt, vodiacich koliesok, ich dotiahnutie, vyčistenie a premazanie,
* blokovacích a bezpečnostných zariadení - bezpečnostné pružiny, bočné zámky,
* funkčnosti brzdy,
* technických dokladov (záznam z poslednej revízie – nedostatky tam zistené, spôsob opravy...).

Pravidelný servis požadujeme vykonať v nasledovných lehotách: IV/ 2019, 2020, 2021, 2022.

**Opravy a údržba** budú realizované na základe výsledkov zo zákonných revízií, pravidelných servisov, alebo v prípade poruchy.

**B) Interiérové navíjacie garážové brány**

5 ks navíjacia brána, typ P115-F, zdvih 2020 mm, šírka 2450 mm, rok výroby 1995, výrobca Jolly Joker/Elba Kremnica, ovládanie diaľkové/elektrické ako i možnosť mechanického otvorenia.

**Zákonná revízia:**

Na predmetných bránach sa musia podľa vyhlášky 508/2009 Z. z. vykonávať okrem bežnej údržby a servisu aj zákonné revízie zdvíhacieho zariadenia.

Výsledkom **revízie navíjacích zariadení** je „*Správa o odbornej prehliadke a skúške zdvíhacieho zariadenia*“, ktorého súčasťou je záverečné rozhodnutie o ďalšom bezpečnom používaní skúšaného zariadenia a podpis s  pečiatkou osoby oprávnenej - revízny technik zdvíhacích zariadení.

Zákonné revízie požadujeme vykonať v nasledovných lehotách: XII/2019, XII/2021.

**Pravidelný servis, opravy a údržba:**

**Pravidelný servis** pozostáva z premazania klzných a vodiacich častí a kontroly:

* + vizuálna kontrola celej brány,
	+ tuhosť ukotvenia nosných častí a rozoberateľných spojov,
	+ vyváženosť brán,
	+ bezpečnostných spínačov,
	+ vodiacich líšt, vodiacich kladiek, ich dotiahnutie, vyčistenie a premazanie,
	+ hlavného hriadeľa,
	+ telesa brány,
	+ motora,
	+ blokovacích a bezpečnostných zariadení (fotobunky, bezpečnostnej pružiny, zámky, núdzové odblokovanie) a príp. ich nastavenie,
	+ riadiacej elektroniky (typ MIRAP Delma),
	+ chovania brány pri strate napätia,
	+ funkčnosti brzdy,
	+ technických dokladov (záznam z poslednej revízie-závady tam zistené, spôsob opravy...),
	+ premazanie klzných a vodiacich častí.

Pravidelný servis požadujeme vykonať v nasledovných lehotách: IV/ 2019, 2020, 2021, 2022.

**Opravy a údržba** budú realizované na základe výsledkov zo zákonných revízií, pravidelných servisov, alebo v prípade poruchy.

**C) Automatické dvojkrídlové vstupné dvere**

**1 ks - automatické 2-krídlové vstupné dvere do budovy**

**Pravidelný servis, opravy a údržba:**

Automatické dvere boli dodané v r. 1996, pričom pôvodný výrobca je neznámy. Automatické riadenie, elelktrické pohony a snímače dodala po rekonštrukcii f. ADEPT-S Oravec. Pre toto zariadenie neplatí bezpečnostná vyhláška 508/2009 Z. z., a preto sa tu nemusia vykonávať „zákonné revízie“. Vykonáva sa však **pravidelný servis** v polročných intervaloch. Mesačné použitie je cca 5000 otvorení a zatvorení. Pri servise sa vykoná - skontroluje, vyčistí, dotiahne a namaže:

* + vizuálna kontrola základných konštrukčných častí,
	+ preskúšanie a nastavenie pohybových mechanizmov až do koncových polôh,
	+ overenie funkčnosti bezpečnostných ochranných prvkov,
	+ nastavenie koncových nárazníkov a klzných segmentov,
	+ nastavenie a dotiahnutie vodiacej dráhy,
	+ funkčnosti riadiacej elektroniky (Emos ALUMATIC, typ DB2) ,
	+ snímacích radarov (2x Tormax, 2x EMOS),
	+ napájacieho zdroja (Tormax),
	+ chodu pohonných jednotiek a ovládacích prvkov.

Pravidelný servis požadujeme vykonať v nasledovných lehotách: IV/ 2019, 2020, 2021, 2022

**Opravy a údržba** budú realizované na základe výsledkov zo zákonných revízií, pravidelných servisov, alebo v prípade poruchy.

**3. Obsah ponuky:**

1. Cenová ponuka musí obsahovať:
2. základné identifikačné údaje uchádzača v zmysle Prílohy č. 1.,
3. cenová ponuka za servis a revízie brán a dverí predložená v zmysle Prílohy č. 1,
4. cenovú ponuku za vykonávanie opráv a údržby brán a dverí za 1 hodinu prác v sídle obstarávateľa vrátane všetkých dopravných nákladov a bez ohľadu na počet pracovníkov zabezpečujúcich opravu, resp. údržbu predloženú v zmysle Prílohy č. 1,
5. neoverenú fotokópiu dokladu o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky,
6. čestné prehlásenie o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača alebo iným zástupcom uchádzača, ktorý je oprávnený konať v jeho mene.

**4. Kritériá na hodnotenie ponúk:**

Jediným kritériom na hodnotenie ponúk je najnižšia cena za vykonávanie revízií, servisu, opráv a údržby brán a dverí, ktorá je zložená z dvoch položiek:

1. cena za vykonávanie pravidelného servisu a revízie brán a dverí - váha 70 %,
2. cena za vykonávanie opráv a údržby za 1 hodinu prác v sídle obstarávateľa vrátane všetkých dopravných nákladov a bez ohľadu na počet pracovníkov zabezpečujúcich opravu, resp. údržbu - váha 30 %.

**5. Požadované obchodné podmienky a platobné podmienky:**

Prijatá cena zákazky je konečná a nemenná. Verejný obstarávateľ uzatvorí s úspešným uchádzačom Zmluvu o zabezpečovaní servisných služieb elektrických a mechanických zariadení. Verejný obstarávateľ neposkytuje zálohy ani preddavky na realizáciu predmetu zákazky.

Servisné služby sa budú vykonávať na základe vyzvania verejným obstarávateľom, v termínoch uvedených v Zmluve o zabezpečovaní servisných služieb elektrických a mechanických zariadení. Výzvu uskutoční objednávateľ telefonicky, resp. elektronickou formou a následne si zmluvné strany dohodnú termín, hodinu nástupu na servisné služby spolu so spresnením rozsahu prác. Pravidelný servis a revízie sa budú vykonávať cez pracovnú dobu objednávateľa /tzn. od 07:00 hod. – do 16.00 hod./.

Havarijný servis sa nahlasuje na telefónne číslo zhotoviteľa, alebo elektronicky na e-mail zhotoviteľa.

Celková zmluvne dohodnutá cena bude maximálna (tzn. cena, ktorú nie je prípustné prekročiť - § 6 ods. 2 zák. č. 18/1996 Z. z. o cenách v znení neskorších predpisov).

Ceny za materiál použitý pri oprave a údržbe a prípadné ostatné druhy vykonaných prác budú uplatnené dodávateľom služby v bežných cenách, ktoré budú aktuálne v čase ich uplatnenia na trhu a budú s SK, a.s. odsúhlasované.

Termín plnenia predmetu zákazky je do 4 pracovných dní od vyzvania verejným obstarávateľom, v prípade havárie najneskôr do 4 hodín od telefonickej alebo mailovej objednávky.

Záruka a uplatňovanie reklamácií - podľa platných právnych noriem Slovenskej republiky.

**6. Miesto uskutočnenia predmetu zákazky:**

Cintorínska 21, 814 99 Bratislava 1

**Umiestnenie sekcionálnych brán:** 1. NP (nadzemné podlažie) prístupné z cestnej komunikácie na Cintorínskej ulici

**Umiestnenie interiérových navíjacích garážových brán:** v garážach na 1. NP

**Umiestnenie automatických dvojkrídlových vstupný dvier:** 1. NP administratívnej časti objektu na Cintorínskej č. 21 prístupné po vonkajších schodoch

**7. Termín dodania zákazky:**

Po vyhodnotení ponúk uchádzačov bude s úspešným uchádzačom uzavretá Zmluva o zabezpečovaní servisných služieb elektrických a mechanických zariadení na obdobie 48 mesiacov.

**8. Kontaktná osoba vo veciach obsahovej stránky predmetu zákazky:**

Miloš Ilenčík, tel. 0948 492 431, e-mail: milencik@konsolidacna.sk

**9. Lehota na predloženie cenovej ponuky a spôsob doručenia:**

**do 21.3.2019**

**10. Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

**11. Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté

Príloha č. 1: Cenová ponuka

Príloha č. 2: návrh Zmluvy o zabezpečovaní servisných služieb elektrických a mechanických zariadení